Diari Oficial de la Generalitat Valenciana


Sumari del DOGV 597, del 29-05-1987 (1987/808875)

DECRET 67/1987, d'11 de maig, del Consell de la Generalitat Valenciana, pel qual es disposa la cessió d'ús, a títol gratuït i per temps indefinit, de l'immoble denominat <<Penyal d'Ifac>> al Municipi de Calp (Alacant).
--------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1987/05/11/67/dof/vci/html**

### Dades del document

Número de DOGV
:   597

Data del DOGV
:   29-05-1987

Secció del DOGV
:   DISPOSICIONS GENERALS

Número del document
:   1987/808875


Data del document
:   11-05-1987

Organisme emissor
:   Conselleria d'Economia i Hisenda

Tipus de document
:   Decret

Decret 67/1987, de 11 de maig, del Consell de la Generalitat Valenciana, pel qual es disposa la cessió d'ús, a títol gratuït i per temps indefinit, de l'immoble denominat "Penyal d'Ifac" al Municipi de Calp (Alacant).  
La Generalitat Valenciana, en atenció a la singular geomorfologia que en el litoral de la Comunitat Valenciana representa el «Penyal d'Ifac», adquirí, mitjançant compra-venda, els terrenys que el configuren, a fi de preservar-lo d'anàrquiques actuacions urbanístiques.   
Alhora, i per tal de defendre'n el notable valor biogenètic, ecològic, paisatgístic i cultural, el Consell mitjançant Decret 1/1987, de 19 de gener, procedí a la declaració com Parc Natural, establint-hi el corresponent règim jurídic tendent a «la urgent ordenació territorial de la zona, que permeta de conciliar la conservació dels seus valors ecològics i paisatgístics amb el manteniment d'un ús adient amb les caracteristiques ambientals del Penyal i el seu entorn».   
L'Ajuntament de Calp (Alacant), en el terme municipal del qual s'ubica el Penyal d'Ifac, sol·licità la cessió d'ús dels terrenys que el conformen per entendre que entre les seues finalitats primordials d'interés social es troba el compliment dels objectius assenyalats en el Decret de declaració de Parc Natural.   
Per tot això, en virtut del que disposen els articles 41 i 42 de la Llei 3/1986, de 24 d'octubre, de Patrimoni de la Generalitat Valenciana, a proposta del Conseller d'Economia i Hisenda, i amb la deliberació prèvia del Consell de la Generalitat Valenciana, en sessió celebrada el dia 11 de maig de 1987,   
DECRETE:   
Article primer  
Se cedeix al Municipi de Calp (Alacant), a títol gratuït i per temps indefinit, l'ús de l'immoble denominat «Penyal d'Ifac» que a continuació es descriu:   
Terreny secà, pedregós, en la seua totalitat mont, al terme municipal de Calp, partida d'Ifac o d'Ifach, a uns dos quilòmetres -segons títols- d'aquella població, és de forma irregular i es troba totalment encastat en la mar Mediterrània constituint o conformant tota ella una roca, penyal o promontori pròpiament dit; s'interna en la Mediterrània en direcció nord-sudest, amb diverses altituds o cotes. Té una extensió superficial aproximada d'unes cent-vint hectàrees. Confronta: per norde amb la resta de la finca matriu d'on aquesta se segrega, propietat dels senyors Más Capó i Ivars Roselló; i per est, sud i oest amb la mar Mediterrània.   
Els susdits terrenys són propietat de la Generalitat Valenciana per compra-venda efectuada el dia 18 de desembre de 1986 davant el Notari de València Sr. Augusto Vidal González, en escriptura pública núm. 3.395 del seu protocol.   
Article segon  
La present cessió es realitza amb la finalitat determinant de donar compliment als objectius que recull el Decret 1/1987, de 19 de gener, del Consell de la Generalitat Valenciana, pel qual es declara Parc Natural el Penyal d'Ifac.   
Article tercer  
Atés que els terrenys deixassen d'utilitzar-se per al fi per al qual han estat cedits, es considerarà resolta la cessió, i en revertirà l'ús a la Generalitat Valenciana.   
València, 11 de maig de 1987.   
El President de la Generalitat,  
JOAN LERMA I BLASCO  
El Conseller d'Economia i Hisenda,  
ANTONI BIRLANGA I CASANOVA


Còpia Permalink ELI